Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: 1999. évi XLIII. törvényt és a végrehajtásáról szóló rendelkezéseket a gyakorlatban alkalmazni,
Paragraph Index: 123

4. A temetkezési szolgáltatás szakmai ismereteinek alkalmazása A temetkezési szolgáltató a temetkezési szolgáltatásra vonatkozó jogszabályok alapján végzi feladatát. Önállóan gondoskodik — a hatályos jogszabályoknak megfelelően — a teljes körű temetkezési szolgáltatás megszervezéséről, lebonyolításáról, manuális elvégzéséről, az adminisztratív teendők és okmányozás ellátásáról, a nyilvántartások vezetéséről. Menedzseli a szolgáltatást, ellenőrzi a technológiai és ügyviteli folyamatokat. Ennek során: — elvégzi az ügyfélfogadással és a temetésfelvétellel kapcsolatos gyakorlati teendőket, — ellátja a temetésrendező és szervezői feladatokat, — elvégzi a halottak belföldi és nemzetközi szállításának, átvételének, átadásának gyakorlati feladatait, — elvégzi az elhunyt és a kellékek ravatalozásra való előkészítését és elkészíti a ravatalt, 2001/110. szám — közreműködik a hagyományos földbe temetés végrehajtásában, — lebonyolítja a hamvasztásos temetést, — elvégzi az urna elhelyezésének, a hamvak kiadásának, szórásának gyakorlati feladatait, — közreműködik az exhumálásban, a rátemetés elvégzésében, — ellátja a rendkívüli halálesetekkel kapcsolatos szolgálatot, — kivitelezi a temetkezési emlékhelyen végzendő szolgáltatásokat, — elvégzi az alapkellékek feliratozását, díszítését, — közreműködik a kertészeti díszítések, a kegyeleti koszorú elkészítésében.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes